alexandrainst/scandi-wiki huggingface dataset:
Melhuslista

Melhuslista er en lokal liste som stiller til valg i Melhus kommune i Sør-Trøndelag. Lista stiller for første gang til kommune- og fylkestingvalget i 2015.

Lista ble opprettet på vårparten i 2015 av artisten Tore Johansen. Han tok initiativ til å starte en egen liste etter at Melhus Høyre ved en misforståelse hadde ført ham opp på deres liste. Etter at det ble klart at kommunens varaordfører, Sigmund Gråbak (uavhengig), ble vraket som ordførerkandidat etter Høyres nominasjonsmøte, valgte Gråbak å engasjere seg i Melhuslista, og ble raskt satt opp som listas ordførerkandidat. Lista har 22 kandidater, hvorav ti er kvinner.

Slagordet til lista er «Med Melhuslista for et ekte lokaldemokrati». Bakgrunnen for dette slagordet er at lista ikke er styrt av politiske partier sentralt, men er selvstendig hva angår kampsaker. Lista formulerer det slik: «I erkjennelse av at det er de valgte representantene - og ikke de politiske partiene - som skal være ditt talerør, ber vi deg stemme Melhuslista».

Listekandidater (2015)

 Sigmund Gråbak
 Tore Johansen
 Janne Kristin Karlsen
 Tor Arne Granmo
 Asbjørn Buklev
 Trine Iversen
 Noralf Brækken
 Anne Marte Høgsnes
 Kaare Qvenild
 Erika Gråbak Langland
 Knut Ekenes
 Reidar Lien
 Andreas Rønning
 Ann Synnøve Hansen
 Nina Pinslund
 Rolf Lund
 Kristian Lorvik
 Jorun Fremo
 Ann Kristin Bolland
 Merethe Moum
 Arne Graabak
 Monica Garberg

Referanser

Eksterne lenker
 

Politikk i Melhus
Lokale politiske partier i Norge
Politiske partier etablert i 2015
Svømming under VM i svømmesport 2015 – 50 meter fri kvinner

50 meter fri kvinner var en svømmeøvelse som ble arrangert under VM i svømming 2015 i Kazan i Russland den 8. august (forsøksheat og semifinaler) og 9. august (finale).

Rekorder
Før konkurransene var gjeldende verdens- og mesterskapsrekorder som følger:

Resultater

Forsøksheat
Forsøksheatene ble avholdt den 8. august fra kl. 09.30.

Semifinaler
Semifinaler ble avholdt den 8. august fra 18.28.

Semifinale 1

Semifinale 2

Finale
Finalen ble avholdt den 9. august kl. 18.05.

Referanser

Fri 0050 meter, kvinner
Landsfestivalen i gammeldansmusikk

Landsfestivalen i gammeldansmusikk er en årlig festival med innlagt norgesmesterskap i gammeldans og gammeldansmusikk. Det konkurreres i klassene solo durspill junior og senior, solo trekkspill junior og senior, solo andre instrument (vanligvis fele/hardingfele) junior og senior, pardans junior og senior, lagdans junior og senior, lagspill junior og senior, samspill junior, gruppespill senior og åpen klasse.

Arrangør er FolkOrg, i samarbeid med et eller flere lokallag rundt arrangementstedet. Landsfestivalen skifter arrangementsted hvert år og har vært arrangert siden 1986.

Referanser 

Musikkfestivaler i Norge
Etableringer i 1986
Gammeldansmusikk
Mercurial (programvare)

Mercurial er et kryssplattform distribuert versjonskontrollsystem for programvareutviklere. Det er hovedsakelig implementert i  programmeringsspråket Python, med en binær diff implementasjon skrevet i C. Det støttes på Microsoft Windows og Unix-liknende operativsystemer, deriblant FreeBSD, Mac OS X og Linux. Mercurial er primært et program basert på kommandolinjen, men utvidelser med grafiske brukergrensesnitt er tilgjengelig. Alle operasjoner kalles som argumenter til driverprogrammet hg, en referanse til det kjemiske symbolet for elementet kvikksølv (mercury).

Første versjon ble lansert 19. april 2005. Siste versjon er 4.4.1 som ble lansert 1. desember 2017

Eksterne lenker 
 

Fri programvare
Programvare fra 2005
Asgeir Sele

Asgeir Sele (født 21. mai 1968) er en norsk geistlig, som fra 2015 er prost i Øvre Telemark prosti.

Han ble cand.theol. ved Menighetsfakultetet i 1992 og ble prest i 1993. Han var studentprest i Oslo 1994–1996 og landssekretær i Norges Kristelige Student- og Skoleungdomslag 1996–1999. I 1999 ble han kapellan i Bø. Han ble også leder i Nedre Telemark presteforening i 1998. I statsråd 25. mars 2011 ble han utnevnt til prost i Aust-Telemark prosti. Ved gjenopprettelsen av Øvre Telemark prosti i 2015 ble han prost i Øvre Telemark. Prostiet hadde da 30 sogn, 50 kirker, 23 prester og rundt 100 fellesrådsansatte, og er et av de arealmessig største i Norge.

Asgeir Sele er bror til KrF-politikeren og medisineren Dag Sele.

Referanser 

Norske lutherske prester
Fødsler i 1968
Ricki and the Flash

Ricki and the Flash er en amerikansk dramakomedie fra 2015. Filmen er regissert av Jonathan Demme, skrevet av Diablo Cody, og har Meryl Streep i hovedrollen.

Handling 
En musiker som ga opp alt for å bli rockestjerne returnerer hjem for å gjøre det godt igjen med familien.

Rolleliste 

 Meryl Streep som Ricki Rendazzo/Linda
 Kevin Kline som Pete
 Mamie Gummer som Julie
 Audra McDonald som Maureen
 Sebastian Stan som Joshua
 Rick Springfield som Greg
 Ben Platt som Daniel
 Charlotte Rae som Oma
 Rick Rosas som Buster
 Gabriel Ebert som Max
 Joe Vitale som Joe
 Keala Settle som Sharon
 Joe Toutebon som Whitey
 Bill Irwin som Single Dad
 Nick Westrate som Adam
 Hailey Gates som Emily
 Lisa Joyce som Nicole

Eksterne lenker 
 
 

Filmer fra 2015
Dramakomedier fra USA
Engelskspråklige filmer
The Man from U.N.C.L.E. (film)

The Man from U.N.C.L.E. er en amerikansk actionkomedie fra 2015. Filmen er regissert av Guy Ritchie, skrevet av Ritchie og Lionel Wigram, og har Henry Cavill, Armie Hammer, Alicia Vikander, Elizabeth Debicki, Jared Harris og Hugh Grant i hovedrollene.

Filmen er basert på TV-serien med samme navn, som gikk fra 1964 til 1968.

Handling 
Tidlig på 1960-tallet slår CIA-agenten Napoleon Solo og KGB-agenten Illya Kuryakin seg sammen for å delta i et felles oppdrag mot en mystisk kriminell organisasjon som arbeider for å spre atomvåpen.

Rolleliste 
 Henry Cavill som Napoleon Solo
 Armie Hammer som Illya Kuraykin
 Alicia Vikander som Gaby Teller
 Elizabeth Debicki som Victoria Vinciguerra
 Jared Harris som Saunders
 Hugh Grant som Alexander Waverly
 Luca Calvani som Alexander
 Simona Caparrini som Oma
 Sylvester Groth som Uncle Rudi
 Christian Berkel som Udo
 Misha Kuznetsov som Oleg
 Guy Williams som Captain Smith

Eksterne lenker 
 
 

Filmer fra 2015
Actionkomedier fra USA
Eventyrfilmer fra USA
Spionfilmer
Filmer basert på TV-serier
Engelskspråklige filmer
Filmer om atomvåpen
Tryton

Tryton er en høynivå generell applikasjon på hvilket ressursplanleggingssystem forretningsløsninger er bygd gjennom et sett av Tryton-moduler. De tre delene av programmer utvikles hver for seg, og består av Tryton-klient, Tryton-server og databasehåndterngssystemet (hovedsakelig PostgreSQL).

Siste versjon er 3.6 fra 30. april 2015.

Eksterne lenker 
 

Programmering
Raggovidda vindpark

Raggovidda vindpark er et vindkraftanlegg lokalisert på Rákkočearru-platået vest for Kongsfjorden i Berlevåg kommune i Troms og Finnmark. 

Anlegget består av 15 Siemens SWT-3.0-101 vindturbiner, med en maksimal ytelse på 3,0 MW hver. 

Total effekt er 45 MW. Rotordiameter 101 meter, tårnhøyde 80 meter.

Parken produserte 196,9 GWh i 2015, som gir en kapasitetsfaktor på 50 prosent.

Referanser

Kilder

 NVE vindkraftverk
Raggovidda Vindkraftverk informasjonsside hos Varanger Kraft

Eksterne lenker 

Vindkraftverk i Troms og Finnmark
Byggverk i Berlevåg
Kraftverk etablert i 2014
Varanger Kraft
Fakken vindpark

Fakken vindkraftpark er et vindkraftanlegg lokalisert på Fakkekeila øst på Vannøya i Karlsøy kommune i Troms.

Anlegget består av 18 Vestas V90 vindturbiner på 3 MW hver. Rotordiameter på 90 meter og en tårnhøyde på 80 meter.

Samlet effekt er 54 MW. Midlere årsproduksjon er 130 GWh.

Eier og operatør er Troms Kraft Produksjon AS.

Referanser

Kilder 

 Fakken vindkraftverk NVE
Troms Kraft

Se også

Vindkraftverk i Troms og Finnmark
Byggverk i Karlsøy
Troms Kraft Produksjon AS
Kraftverk etablert i 2012
Midtfjellet vindpark

Midtfjellet vindpark er et 150 MW vindkraftanlegg lokalisert på Midtfjellet på Stord i Fitjar kommune i Hordaland. Vindparken består av 55 vindturbiner.

Første og andre byggetrinn ble tatt i bruk i 2013. 34 stk Nordex N90 turbiner og 10 stk Nordex N100 turbiner, på 2,5 MW hver.

Tredje byggetrinn var ferdig i 2018 og besto av 11 Nordex N117 turbiner på 3,6 MW.

Gjennomsnittlig rotordiameter 97 meter, tårnhøyde 82 meter.

Drift og økonomi
Normalproduksjonen ligger på 433,7 GWh i året.

I 2014 produserte Midtfjellet vindpark mest av alle norges vindparker, med en produksjonen på 317 GWh.

I 2015 hadde vindparken et driftstap grunnet lave kraftpriser og driftstopp, og måtte nedskrive verdien med 167 millioner kroner. Tyske Aquila Capital er majoritetseiere, og planlegger utbygning med 12 nye turbiner.

I 2019 var produksjonen på 390 GWh, mindre enn vanlig på grunn av lite vind i fjerde kvartal.

Referanser

Kilder

 Midtfjellet - NVEs vindkraftdatabase
 Midtfjellet.no

Vindkraftverk i Vestland
Kraftverk i Fitjar
Kraftverk etablert i 2013
Folkets parti FNB

Folkets parti FNB (tidligere Folkeaksjonen nei til mer bompenger) er et norsk politisk parti som ble stiftet i 2014 i Stavanger. Grunnlegger var Frode Myrhol, som har ledet FNB siden og var førstekandidat for partiet ved kommunevalget i Stavanger i 2015. 

FNB startet som en folkeaksjon på Nord-Jæren mot den nye bompengeringen/bypakken som ble foreslått og vedtatt innføres på Nord-Jæren høsten 2014. Etter at den nye bypakken ble vedtatt i fylkestinget i Rogaland i desember 2014, ble det startet et nytt politisk parti med samme navn. Partiet stilte til valg i Stavanger i 2015 og fikk tre representanter i Stavanger bystyre. 

Partiet samlet underskrifter for å bli registrert som politisk parti på nasjonalt nivå våren 2018. FNB ble innlemmet i Partiregisteret i august 2018 og fikk dermed status som et nasjonalt parti.

Partiet har hatt som mål å samle motstanden mot bompenger i de største norske byene i en organisasjon. I det arbeidet var det viktig å få med Bergen, samt flere andre kommuner og fylker.

Partiet stilte til kommunevalget i Stavanger, Sandnes, Sola, Klepp, Bergen, Askøy, Alver, Øygarden, Skien, Porsgrunn og Oslo i september 2019, i tillegg til fylkestingsvalget i Rogaland, Vestland, Viken og Vestfold/Telemark. I mai 2019 ble FNB målt til å være det største partiet i Bergen, med en oppslutning på 25,4 prosent.

Hovedsaken til FNB er å få fjernet bompenger som finansieringsmetode for utbygging av infrastruktur. Partiet mener dette er en statlig oppgave og at prosjekter må finansieres over statsbudsjettet. Partiets hovedbudskap er at bompenger er en usosial og tilfeldig skattlegging av befolkningen og at det strider mot modellen det norske velferdssamfunnet er bygget opp rundt. Folkets Parti FNB er også imot veiprising, eiendomsskatt og vindmøller på land.

I 2022 byttet partiet navn, og er nå registrert i Brønnøysundregistrene under navnet Folkets parti FNB. Partiets tidligere navn var Folkeaksjonen nei til mer bompenger, forkortet FNB. Bakgrunnen for navnebyttet var at partiet ikke ønsket å bli sett på som et énsaksparti.

Valgresultater 
Ved kommunestyrevalget i 2019 stilte partiet lister i 11 kommuner og fikk til sammen 65 300 stemmer og 51 kommunestyrerepresentanter:

Ved fylkestingsvalget i 2019 stilte partiet lister i fire fylker og fikk til sammen 64 558 stemmer og 13 fylkestingsrepresentanter:

Ved stortingsvalget 2021 fikk partiet 3 435 stemmer nasjonalt (0,1%).

Referanser

Eksterne lenker 
 
 

Politiske partier i Norge
Politiske partier etablert i 2014
Gabriella Håkansson

Elvira Pia Gabriella Håkansson (født 21. februar 1968) er en svensk forfatter, litteraturkritiker og skribent. Hennes romaner er kjent for psykologiske portretter, avanserte intriger, svarte humor og klaustrofobisk disseksjon av det indre menneskelige landskapet. De har blitt oversatt til tysk, hollandsk, tsjekkisk, dansk og norsk.

Håkansson fikk oppmerksomhet med debutromanen Operation B (1997) som ble etterfulgt av Fallet Sandemann og Hjärnmänniskan.

I 2013 kom Håkansson med Aldermanns arvinge, første del i en episk, historisk romantrilogi som utspiller seg i London på tidlig 1800-tall. Andre delen, Kättarnas tempel, kom i september 2014 og avslutningen, Nya Londinium, er forespeilet i 2016.

Som essayist har Håkansson skrevet om forfattere som William Beckford, Witold Gombrowicz, Mickey Spillane, Peter Weiss og Jorge Luis Borges. Hun skriver regelmessig i Sydsvenska Dagbladet og medvirker i Sveriges Radio.

I 2001 arrangerte Håkansson sammen med Carl-Michael Edenborg og Richard Herold den første svenske «Textmässan för oberoende bokförlag och tidskrifter». Håkansson var i 2008 initiativtager til og programansvarig for den internasjonale forfatterkongressen WALTIC i Stockholm. Hun bor i Malmö.

Bibliografi 
 1997 – Operation B (Albert Bonniers förlag og Bonnierpocket)
 2002 – Fallet Sandemann (Albert Bonniers förlag og Bonnierpocket)
 2007 – Hjärnmänniskan (Albert Bonniers förlag)
 2013 – Aldermanns arvinge (Albert Bonniers förlag)
 2014 – Kättarnas tempel (Albert Bonniers förlag)
 2016 – Nya Londinium (Albert Bonniers förlag)

Priser och utmerkelser 
 2008 – Albert Bonniers stipendfond for yngre og nyere forfattere

Kilder 
 Alex författarlexikon
 Albert Bonniers Förlag
 Nordin Agency

Svenske forfattere
Lindesnes vindpark

Lindesnes vindpark (tidligere Fjeldskår vindpark) er et vindkraftanlegg lokalisert ved Fjellskår på Lindesneshalvøya i Lindesnes kommune i Agder.


Tidligere anlegg
Driftsatt i 1998. Det hadde 5 turbiner. Installert effekt var 3,75 MW. Årsproduksjon var 12GWh.

Det ble diverse driftsproblemer og havarier. Eieren ønsket å fjerne de 5 gamle møllene og reise to nye . Naboene hadde visse innvendinger .

Anlegget ble revet i 2018.

Nytt anlegg 2019
Det er installert 2 Vestas V112-3.6 turbiner på 3,6 MW hver. Rotordiameter 112  meter, tårnhøyde 98 meter.

Total effekt er 7,2 MW. Årsproduksjon er 26 GWh.

Referanser

Eksterne lenker 

 NVE vindkraftverk
 Risa Maskin om Lindesnes vindpark

Vindkraftverk i Agder
Kraftverk i Lindesnes
Kraftverk etablert i 1998
Annika Hagström

Else Annika Hagström  (født 11. oktober 1942 i Stockholm) er en svensk journalist, TV-produsent, dokumentarfilmskaper, programleder, sanger og forfatter. 

Hagström har skrevet for Norrskensflamman og arbeidet på Expressen i sju år, på svensk TV 4 med blant annet programmet Rikets affärer og 23 år på Sveriges Television der hun blant annet laget Caramba! med Jacob Dahlin og Magazinet med Jan Guillou. Fra 1997 har hun frilanset som journalist. Hun har også laget 13 dokumentarfilmer, hovedsakelig for TV4. I tillegg har hun vært programleder for Ring P1. I 1999–2000 var hun gjesteprofessor ved JMG (institusjon for journalistikk og massekommunikasjon) i Göteborg.

På 1980-tallet ga Hagström ut noen singler sammen med Jacob Dahlin og gruppen Vikingarna, hvorav Tredje gången gillt ble populär.

Hagström har vært sommarprater i programmet Sommar i P1 tre ganger, i 1985, 1986 og 2013.

Hagström er gift med journalist Anders Ehnmark.

Referanser 

Svenske journalister
Svenske forfattere
Fødsler i 1942
Gjellebekkmarmor

Gjellebekkmarmor (i samtiden Gjellebæk) er en type marmor og kalksten fra Lier i Buskerud.

Produksjonen av stenen begynte på begynnelsen av 1700-tallet, men tok først kraftig til under Jacob Fortling etter 1744.  I 1748 besøkte kong Frederik V marmorbruddet, og det ble reist en obelisk til minne om hendelsen.

Anvendelse 
Den flerfargede marmoren har vært av skrøpelig karakter, men ble allikevel anvendt til bygninger, liksten, støtter og ornamentering. Den ble ført over land enten til Bragernes eller til Leangen i Asker, og derfra som oftest skipet til København.

I 1753 ble det besluttet at den planlagte Frederiks Kirke ikke skulle oppføres i de sedvanlige byggematerialene tegl- og sandsten, men derimot i marmor fra Gjellebæk. Verkets glansperiode ble derfor årene 1750–60, da det ble eksportert adskillige kubikkfot. Fra 1772, da Struensee stoppet byggingen av Frederiks Kirke, gikk produksjonen kraftig ned slik at verket i 1805 bare hadde to arbeidere. På kirkens byggeplass lå etter byggestansen i alt 53.000 kubikkfot marmor, som senere ble anvendt til utbedring av Christiansborg slotts portal, til Hirschholm slott, til arkader ved Frederiksborg slott samt til arbeider ved Rundetårn.

I Mindelunden ved Jægerspris slott på Sjælland står flere minnestøtter over berømte dansker, holstenere og nordmenn, som opprinnelig er hugget i marmor fra Gjellebæk.

I 1870-årene ble det igjen drevet litt marmor til bygninger og gravmonumenter i Drammen, fra midten av 1880-årene primært til kjemisk bruk.

Referanser 

Bergarter
Vikens geologi
GNUstep

GNUstep er et fritt rammeverk for Objective-C med Cocoa, et widget verktøy og utviklingsverktøy for applikasjoner for Unix-liknende operativsystemer og Microsoft Windows. Det er en del av GNU-prosjektet.

Eksterne lenker 
 

GNU
Vindussystemet X
Stenocnema

Stenocnema er en slekt av biller som hører til familien skarabider (Scarabaeidae).

Levevis 
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse 
Slekten er utbredt i det sørlige Afrika.

Systematisk inndeling 
Slekten blir ofte plassert som en underslekt av Pachycnema.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae)
 Underfamilien oldenborrer, Melolonthidae
 Stammen Pachycnemini 
 Slekten Stenocnema Burmeister, 1844 
 Stenocnema pudibunda Burmeister, 1844

Kilder 
 Liste over artene

Eksterne lenker 
 

Oldenborrer
Dyr formelt beskrevet i 1844

sv:Stenocnema
Pachycnemida

Pachycnemida er en slekt av biller som hører til familien skarabider (Scarabaeidae).

Levevis 
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse 
Slekten er utbredt i det sørlige Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae)
 Underfamilien oldenborrer, Melolonthidae
 Stammen Pachycnemini 
 Slekten Pachycnemida Péringuey, 1902
 Pachycnemida signatipennis (Burmeister, 1844)

Kilder 
 Liste over artene

Eksterne lenker 
 

Oldenborrer
Dyr formelt beskrevet i 1844

sv:Pachycnemida
Gouna

Gouna er en slekt av biller som hører til familien oldenborrer og har larver som eter planterøtter.

Levevis 
De voksne billene er dagaktive og finnes helst på blomster, der de eter pollen og nektar.

Utbredelse 
Slekten er utbredt i Sør-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Hopliini-gruppen
 Stammen Heterochelini 
 Slekten Gouna Péringuey, 1902
 Gouna alienata Péringuey, 1902
 Gouna burchelli Arrow, 1917
 Gouna lineolata (Burmeister, 1844)
 Gouna vittigera (Burmeister, 1844)

Kilder 
 Liste over artene

Eksterne lenker 
 

Oldenborrer
Biller formelt beskrevet i 1902
Toby Allan

Toby Allan (født Torben Iversen 15. mai 1974 i Vejle Danmark, nå norsk statsborger) er en norsk musiker og sanger bosatt i Skien. Han har tidligere spilt i flere kjente orkestre i Danmark, Sverige, og Norge.  Et av disse er Rainbow, et norsk band med flere store hits, mest kjent er låten Bye Bye Baby Goodbye. Han har opptrådt i flere sammenhenger på tv i flere land bla. Russland, Ukraina, Frankrike, Sverige, England, USA, Canada, Norge, med flere, samt en mengde av cruisebåter gjennom tiden. 

Toby Allan er artistnavn og brukes bare i sammenheng med jobben som sanger og musiker. Han er også aktiv som låtskriver og tekstforfatter, og har skrevet låter til flere kjente internasjonale  artister, listen teller over 400 låter, i Norge og utlandet, deriblant flere låter som har gjort seg bra på hitlistene, pr Januar 2021 har mer enn 60 låter toppet Top 10 lister i meste av verdenen.

Toby Allan driver også proff musikkstudio, management og artist coaching, og har pr Januar 2021 lagt livet som artist på hylla, og driver bare med coaching, artister og låtskriving

Eksterne lenker 

Norske musikere
Personer fra Skien kommune
Unity (spillmotor)

Unity er en multiplattform spillmotor utviklet av Unity Technologies som kan brukes til å utvikle spill for PC-er, konsoller, mobile enheter og nettsider.

Den ble først vist frem på Apples utviklerkonferanse i 2005, da bare for OS X, og har siden blitt utviklet til å støtte mer enn femten plattformer.

Referanser

Eksterne lenker 
 

Spillmotorer
Programvare fra 2005
Z for Zachariah

Z for Zachariah er en amerikansk sci-fi-dramafilm fra 2015. Filmen er regissert av Craig Zobel, skrevet av Nissar Modi, og har Chris Pine, Chiwetel Ejiofor og Margot Robbie i rollene.

Filmen er basert på romanen med samme navn av Robert C. O'Brien.

Handling 
I kjølvannet av en katastrofe som har utslettet det meste av sivilisasjonen, havner to menn og en ung kvinne i et følelsesladet kjærlighetstriangel som de siste kjente overlevende.

Rolleliste 
 Chris Pine som Caleb
 Chiwetel Ejiofor som Loomis
 Margot Robbie som Ann Burden

Eksterne lenker 
 

Filmer fra 2015
Science fiction-filmer fra USA
Dramafilmer fra USA
Thrillerfilmer fra USA
Filmer basert på bøker
Postapokalyptiske filmer
Engelskspråklige filmer
Dystopiske filmer
KeePass

KeePass Password Safe er et passordverktøy for håndtering av informasjon for autentisering som passord og brukernavn.

KeePass er fri programvare med åpen kildekode, lisensiert under vilkårene i GNU General Public License (GPL).

Referanser

Eksterne lenker
 
 

Fri kryssplattform programvare
Programvare fra 2003
Tiller videregående skole

Tiller videregående skole er en offentlig videregående skole på Tiller i Trondheim kommune. Skolen har cirka 750 elever og 135 ansatte. Skolen tilbyr sju utdanningsprogram, både studieforberedende og yrkesfaglige utdanningsprogram. Nye Tiller videregående skole sto klart for 750 elever høsten 2022 etter ha vært tre år i midlertidige lokaler på Saupstad (gamle Heimdal videregående skole).

Tiller VGS er knutepunktskole for hørselshemmede elever.

Historie 
Tiller videregående skole ble etablert høsten 1986 under navnet Rosten videregående skole, med Vemund Wemundstad som rektor. Hovedsetet var i Mellbyebygget i Industriveien 3 på Heimdal. Undervisningen var spredt på 6-7 steder fra Klæbu til Nedre Elvehavn. Høsten 1987 skiftet skolen navn til Tiller videregående skole.

Høsten 1988 overtok skolen gamle Breidablikk barneskole, hvor det meste av undervisningen foregikk. En del av undervisningen - og en del av administrasjonen - var fortsatt i Mellbyebygget og 4-5 andre steder. Administrasjonen ble samlet på Breidablikk året etter.

Tiller videregående skole ble etter hvert samlet til ett rike i Hovedbygget i Industriveien 1. Nybygg, ombygg og gjenbruk av Hovedbygget rommet totalt cirka 600 elever. Administrasjonen flyttet inn høsten 1991, mens alle elevene var på plass i mars 1992.

Innføringen av Reform 94 medførte behov for større plass, og skolens verkstedlokaler ble flyttet tilbake til Heimdal Sag. Ved årsskiftet 1995/1996 vedtok fylkestinget at det skulle bygges ny skole i Tillerbyen, og byggearbeidet ble startet i april 1998. Skolen sto ferdig i Østre Rosten 47 høsten 1999.

I august 2022 ble Tiller videregående skole på Østre Rosten ferdigstilt til å imot 750 elever etter både ombygging og nybygging.

Utdanningsprogram

Yrkesfag 
 Bygg- og anleggsteknikk
 Informasjonsteknologi og medieproduksjon
 Salg, service og reiseliv
 Transport og logistikk

Studieforberedende 
 Idrettsfag (E-sport)
 Medier og kommunikasjon
 Studiespesialisering

Andre tilbud 
 Arbeids- og hverdagslivsmestring
 Grunnkompetanse
 Særskilt tilrettelagt opplæring

Rektorer 
2015 -: Kirsti Horne (fra Stryn videregående skole)
 2011 - 2015: Mari Elin Øksendal (fra Ringve videregående skole)
 2002 - 2011: Torild Ofstad
1986 - 2002: Vemund Wemundstad

Referanser

Eksterne lenker 
 

Videregående skoler i Trondheim
Tiller
Døvhet